Asteropé (dcéra Atlanta)

Asteropé (iné názvy: Steropé, Asterope, Sterope, Asteropa, Steropa; starogr. Ἀστερόπη, Στερόπη – Asteropé, Steropé, ) je v gréckej mytológii dcéra Titana Atlanta Apollodoros, Bibliotheca, 3,10,1.  a Pléiony, dcéry Titana Ókeana.

Asteropé bola jednou zo siedmich sestier Plejád. Jej sestrami boli Maia, Élektra, Taygeté, Meropé, Alkyoné a Kelaino. So svojim milencom bohom vojny AreomOvidius, Fasti, 4,165. mala syna Oinomaa, ktorý sa stal kráľom v elidskej Pise.Hyginus, Fabulae 84.  

Keď sa sestry Plejád Hyády zo žiaľu nad smrťou svojho brata Hyanta usúžili až k smrti, aj ony si vzali život a najvyšší boh Zeus ich potom vzal na nebo a premenil na hviezdy Plejády, ktoré na nebi žiaria dodnes.

 Referencie a bibliografia 

Kategória:Postavy gréckej mytológie